Jeg er så glad hver julekveld

«Jeg er så glad hver julekveld» (i eldre rettskrivning «Jeg er saa glad hver julekveld») er en norsk julesang med tekst av Marie Wexelsen (1832–1911) og melodi av Peder Knudsen (1819–1863). 
Både teksten og melodien ble skrevet i 1859. Den ble utgitt ved tittel  Barnets Julesang, i Wexelsens bok Ketil, en Julegave for de Smaa. I 1862 ble sangen brukt under innvielsen av Skåtøy kirke utenfor Kragerø.

1. Jeg er saa glad hver Julekveld,
   thi da blev Jesus født,
   da lyste Stjernen som en Sol,
   og Engle sang saa sødt.

2. Det lille Barn i Betlehem,
   han var en Konge stor,
   som kom fra Himlens høje Slot
   ned til vor arme Jord.

3. Nu bor han vel i Himmerig,
   han er Guds egen Søn,
   men husker altid paa de Smaa
   og hører deres Bøn.

4. Jeg er saa glad hver Julekveld,
   da synge vi hans Priis;
   da aabner han for alle Smaa
   sit søde Paradiis.

5. Da tænder Moder alle Lys,
   saa ingen Krog er mørk;
   hun siger: Stjernen lyste saa
   i hele Verdens Ørk.

6. Hun siger, at den lyser end
   og slukkes aldrig ud,
   og hvis den skinner paa min Vej,
   da kommer jeg til Gud.

7. Hun siger, at de Engle smaa,
   de synge og idag
   om Fred og Fryd paa Jorderig,
   og om Guds Velbehag.

8. O, gid jeg kunde synge saa,
   da blev vist Jesus glad;
   thi jeg jo ogsaa blev Guds Barn
   engang i Daabens Bad.

9. Jeg holder af vor Julekveld
   og af den Herre Christ,
   og, at han elsker mig igjen,
   det veed jeg ganske vist!
       O Gud ske lov!


== Innspillinger (i utvalg) ==
Halfdan Rode med orgel. Innspilt i Kristiania cirka 1907. Utgitt på den akustiske 78-platen Gramophone 2-82553.
Einar Larsen med orgel. Innspilt i Kristiania 9. juli 1915. Utgitt på den akustiske 78-platen Gramophone 582268.
Dagny Constance Knutsen, Mezzo Sopran med orgel. Innspilt i Berlin i 1928. Utgitt på 78-platen Brunswick 7682.
Erling Krogh med orkester. Innspilt i Oslo 16. august 1929. Utgitt på 78-platene His Master's Voice X 3242, His Master's Voice A.L. 2139 og Victor V-15018.
Øivind Lunde med instrumentaltrio. Innspilt i oktober 1931. Utgitt på 78-platen Parlophon B 41087. Senere utgitt på 78-platen Odeon D 3099.
Sven-Olof Sandberg med orgel og kirkeklokker. Utgitt på 78-platen Odeon A 180 321 D-4322.
Theodor Andersen med Walfred Andersens orkester. Innspilt i Oslo i november 1937. Utgitt på 78-platen Telefunken T-8118
KFUM-koret «SELA» Dag Kristoffersen. Arr.: Lars Søraas. Utgitt på 78-platen Musica A 3091 i 1953.
Aase Nordmo Løvberg, sang med Robert Levins orkester. Arr.: Robert Levin. Utgitt på 78-platen His Master's Voice A.L. 3235 i 1952 samt på EP-platen His Master's Voice 7EGN 8.
Ungdomskoret «SELA» Dag Kristoffersen. Utgitt på 78-platen Musica A 3091 i 1953 samt på EP-platene Musica NEP 805 og RCA REP 340.
John Weyer Larsen med kor og orkester (Fritz Austins orkester). Dir.: Dag Kristoffersen. Arr.: Dag Kristoffersen. Inngikk i Juletoner – 1. del sammen med «Du grønne glitrende tre» og «Å jul med din glede». Utgitt på 78-platen Philips P 53002 H i 1953.
Arne Hendriksen, tenor, med Robert Levins orkester. Utgitt på 78-platen His Master's Voice A.L. 3430 i 1954 og på singlen His Master's Voice 45-AL-3430.
Rita Engebretsen på Frem fra Glemselen kap.13
Sissel Kyrkjebø på Glade jul
Nidarosdomens Guttekor på Frelsesarmeens Juleplate 2004


== Referanser ==